
София 1000, пл. "Света Неделя" №6,  тел: (+359 2)  9401 444, факс: (+359 2) 9401 595 







Р Е Ш Е Н И Е  
№  РС-313-20-071


Днес, 24.06.2020 година, в град София, Комисията за противодействие на корупцията и за отнемане на незаконно придобитото имущество, в състав:


Председател: Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1 от Закона за противодействие на корупцията и за отнемане на незаконно придобитото имущество и е образувано въз основа на Решение за образуване на производство за конфликт на интереси № КИ-119/20.05.2020 г. на Комисия за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ 01/С-313/11.05.2020г. 
Сигналът е против Ецо Ецов – общински съветник в Общински съвет – М. за мандат 2015-2019г. 
По същество твърденията в сигнала са, че докато е бил общински съветник Ецов е бил редовен член на Народно читалище „*********“ и хоноруван ръководител на състав при посоченото читалище, за което е получавал възнаграждение. Твърди се, че използвайки качеството си на общински съветник и член на Постоянна комисия по образование, култура, здравеопазване, социална политика, спорт, вероизповедания и етика при Общински съвет – М., Ецов е защитавал частните интереси на читалището, като е участвал в подготовката и приемането на множество решения на общинския съвет, които са в частна полза на читалището и на самия него.
С оглед твърденията в сигнала, Комисията е изискала и събрала следните доказателства: с писмо с вх. № ЦУ 01/9238/10.06.2020 г. от председателя на Постоянната комисия за противодействие на корупцията и за отнемане на незаконно придобитото имущество към Общински съвет – М. - доказателства за служебно качество на Ецо Ецов – клетвен лист от 04.11.2015г.,удостоверение № 9/26.10.2015г. за избран общински съветник, копие на решения, ведно със списък с поименно гласуване и протоколи от проведените заседания на Общински съвет – М. – по 7 бр. Протоколите на постоянната комисия по образование, култура, здравеопазване, социална политика, спорт, вероизповедание и етика към Общински съвет – М., на които са обсъждани и приети представените решения; писмо с вх. № ЦУ 01/9057/08.06.2020 г. от Председателя на Народно читалище „*********“ – граждански договори за 2017г., ведно със сметки за изплатени суми и платежни нареждания за изплатени възнаграждения – 3 броя, граждански договори за 2018г., ведно със сметки за изплатени суми и платежни нареждания за изплатени възнаграждения – 4 броя, граждански договори за 2019г., ведно със сметки за изплатени суми и платежни нареждания за изплатени възнаграждения –6 броя.
Служебно е направена справка в Търговски регистър, интернет страницата на Община М. и интернет страницата на Централна избирателна комисия.

След като обсъди събраните в хода на административното производство доказателства, комисията установи следното от фактическа страна:
Сигналът е подаден от физическо лице с посочени три имена, ЕГН, телефон и е подписан. 
Ецо Ецов е избран за общински съветник в Общински съвет – М. за мандат 2015-2019г. Положил е клетва като общински съветник на 04.11.2015 г., видно от клетвен лист, подписан на същата дата. Член е на Постояната комиися по образование, култура, здравеопазване, социална политика, спорт, вероизповедание и етика към Общински съвет – М..   
 
Видно от събраните по преписката доказателства, Ецо Ецов е присъствал на заседанията на Общински съвет - М. и е упражнил правото си на глас при приемане на следните решения:
1.  Решение № 28/29.12.2015г. по протокол № 3/29.12.2015г., с което Община М. дава съгласие средствата за непредвидени разходи за ремонт на читалището да бъдат осигурени от бюджета на Община М., в това число на читалището да се отпуснат средства в размер на 33 982, 57 лв.;
2.  Решение № 43/29.12.2015г. по протокол № 3/29.12.2015г., с което е приета годишна програма за дейността на читалищата, намиращи се на територията на Община М.;
3.  Решение № 69/26.02.2015г. по протокол № 5/26.02.2015г., с което е приета докладна записка от председателя на Народно читалище „*********“;
4.  Решение № 88/25.04.2016г. по протокол № 7/25.04.2016г., с което е приет отчета за дейността на Народно читалище „*********“ за 2015г.;
5.  Решение № 144/26.08.2016г. по протокол № 10/26.08.2016г., с което Общински съвет М. дава съгласие читалището да кандидатства с проектно предложение по подмярка 7.2 от ПРСР 2014-2020;
6.  Решение № 176/28.11.2016г. по протокол №13/28.11.2016г., с което е приета докладна записка от читалищното настоятелство при Народно читалище „*********“;
7.  Решение № 226/25.04.2017г. по протокол № 18/25.04.2017г., с което не е приет отчета за дейността на Народно читалище „*********“ за 2016г.

На 24.08.2017г. Ецо Ецов е участвал в заседание на Постоянната комисия по образование, култура, здравеопазване, социална политика, спорт, вероизповедание и етика /ПКОКЗСПСВЕ/ към Общински съвет М., на която е разгледана и приета с мнозинство Докладна записка от Ц. Й. относно дофинансиране на читалищата на територията на Община М.. Видно от протокола Ецо Ецов гласува проекта на решение в докладната записка да бъде приет.
Видно от представените по преписката доказателства, на 29.08.2017г. Ецо Ецов е присъствал на заседание на Общински съвет М. и е упражнил правото си на глас като е гласувал „за“ при приемане на Решение № 257 по протокол № 22, с което Общински съвет М. дава съгласие за дофинансиране на читалищата на територията на община М., както следва: НЧ „********* г.“, с. М. – 3000 лв., НЧ „*********“, с. Б. – 3000 лв., НЧ „*********.“, с. С. – 3000 лв., НЧ „*********“, с. К. – 1000 лв.,
 
На 21.12.2017г.  Ецо Ецов  е участвал в заседание на ПКОКЗСПСВЕ към Общински съвет М., на която е разгледана и приета с мнозинство Докладна записка от Ц.Й. относно годишната програма за дейността на читалищата на територията на Община М. за 2018г. Видно от протокола Ецо Ецов гласува проекта на решение в докладната записка да бъде приет.
На 28.12.2017г. Ецо Ецов е присъствал на заседанието на Общински съвет М. и е упражнил правото си на глас като е гласувал „въздържал се“ при приемане на Решение № 291 по протокол № 26, с което е приета Програмата за дейността на читалищата на територията на Община М.. 

На 26.03.2018г., Ецо Ецов е участвал в заседание на ПКОКЗСПСВЕ към Общински съвет М., на която е разгледана и приета с мнозинство Декларация от Общото събрание при Народно читалище „*********“ . Видно от протокола Ецо Ецов гласува в подкрепа на декларацията.
На 28.03.2018г. Ецо Ецов е присъствал на заседанието Общински съвет М. и е упражнил правото си на глас като е гласувал „против“ при приемане на Решение № 346 по протокол № 29, с което е приета за сведение Декларация от Общото събрание на Народно читалище „*********“. 

На 23.04.2018г Ецо Ецов е участвал в заседание на ПКОКЗСПСВЕ към Общински съвет М., на което е разгледан и приет с мнозинство Отчетния доклад на Народно читалище „*********“ за 2017г. Видно от протокола Ецо Ецов гласува за приемане на отчетния доклад.
На 26.04.2018г. Ецо Ецов е присъствал на заседанието на Общински съвет М. и е упражнил правото си на глас като е гласувал „въздържал се“ при приемане на Решение № 350 по протокол № 30, с което не е приет Доклада за осъществените читалищни дейности и за изразходваните от бюджета средства на Народно читалище „*********“ за 2017г. 

На 28.06.2018г. Ецо Ецов е присъствал на заседанието на Общински съвет М. и е упражнил правото си на глас като е гласувал „за“ при приемане на Решение № 386 по протокол № 32, с което е прието решение за кандидатстване по проект за облагородяване на УПИ, в което се намира сградата, ползвана от Народно читалище „*********“. Видно от протокол № 32, последно описаното решение не е разпределяно за обсъждане и гласуване в Постоянната комисия по образование, култура, здравеопазване, социална политика, спорт, вероизповедание и етика към Общински съвет М..

На 27.12.2018г. Ецо Ецов е присъствал на заседание на ПКОКЗСПСВЕ към Общински съвет М., като същият не е участвал в гласуването във връзка с докладна записка от председателя на Народно читалище „*********“ относно дофинансиране на Народно читалище „*********“, тъй като е подал декларация за частен интерес. 
На 27.12.2018г. Ецо Ецов е присъствал на заседанието на Общински съвет М., но не е упражнил правото си на глас при приемане на Решение № 451 по протокол № 38, с което е приета за сведение докладна записка от председателя на Народно читалище „*********“. 

На 22.04.2019г. Ецо Ецов е участвал в заседание на ПКОКЗСПСВЕ към Общински съвет М., на което е разгледан и приет с мнозинство Отчетния доклад на Народно читалище „*********“ за 2018г. Ецо Ецов гласува „за“ при приемане на отчетният доклад.
На 24.04.2019г. Ецо Ецов е присъствал на заседанието на Общински съвет М. и е упражнил правото си на глас като е гласувал „за“ при приемане на Решение № 527 по протокол № 42, с което не е приет Доклада за осъществяваните читалищни дейности и за изразходваните от бюджета средства на Народно читалище „*********“ за 2018г. 

От извършените в Търговския регистър справки по партидата на Народно читалище „************“ с ЕИК ********* е видно, че същото е юридическо лице с нестопанска цел. Основната цел на читалището е да задоволява потребностите на населението, свързани с развитие и обогатяване на културния живот, социалната и образователна дейност в селото, запазване на обичаите и традициите на населението, разширяване знанията на гражданите и приобщаването им към ценностите и постиженията на науката, изкуството и културата и т. н. Читалището не разпределя печалба.
Видно от представените по преписката доказателства за периода 2017 – 2019г. са сключени 13 бр. граждански договора между Народно читалище „*********“, представлявано от Д.И.-председател и Ецо Ецов, като изпълнител. Предметът на всички граждански договори е един, а именно Ецо Ецов, да бъде ръководител на детска мажоретна формация при Народно читалище „*********“ четири пъти месечно срещу определено, в договорите, възнаграждение. Съгласно писмо с вх.№ ЦУ01/9057/08.06.2020г. от Председателя на Народно читалище „*********“, на Ецо Ецов не са изплащани премии, командировъчни, разходи за гориво, за храна, за възстановяване и други за периода 2017 – 2019г.

Въз основа на така изяснената фактическа обстановка, комисията установи следното от правна страна:

За да е осъществен конфликт на интереси по смисъла на чл. 2 от ЗПУКИ (отм.), респ. чл. 52 от ЗПКОНПИ, следва да са налице три кумулативно изискуеми предпоставки: лице, заемащо публична длъжност, респ. лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ(отм.), респ. чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо публична длъжност, респ. лице, заемащо висша публична длъжност или за свързани с него лице, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като общински съветник към Общински съвет М. Ецо Ецов е бил лице, заемало публична длъжност по смисъла на чл. 3, т. 9 от ЗПУКИ (отм.), респ. лице, заемащо висша публична длъжност по чл.6, ал.1, т.32 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ. 
Съгласно разпоредбата на чл.33, ал.1 от ЗМСМА, общинският съветник има право да бъде избиран в състава на постоянни и временни комисии на съвета, да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения, да участва в обсъждането и решаването на всички въпроси от компетентността на съвета, да отправя питания към кмета. 
От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес - негов или на свързано с него лице.

Сключените граждански договори  между Народно читалище „*********“, представлявано от Д.И.-председател, като възложител и Ецо Ецов, като изпълнител, по които е изплащано възнаграждение на Ецо Ецов, формират икономически зависимости между Народно читалище „*********“ и Ецо Ецов, което е основание да се приеме, че между тях е налице свързаност по смисъла на §1, т. 1 от ДР на ЗПУКИ /отм./, респективно по §1, т. 15, буква “б“ от ДР на ЗПКОНПИ.
Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо публична длъжност.
Съгласно Закона за народните читалища Отчетът за изразходваните от бюджета средства се представя в общината, на чиято територия се намира читалището. Председателите на народните читалища на територията на съответната община ежегодно в срок до 10 ноември представят на кмета предложения за своята дейност през следващата година.
Кметът на общината внася направените предложения в общинския съвет, който приема годишна програма за развитие на читалищната дейност в съответната община.
Програмата за развитие на читалищната дейност се изпълнява от читалищата въз основа на финансово обезпечени договори, сключени с кмета на общината.
Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата за развитие на читалищната дейност и за изразходваните от бюджета средства през предходната година.
Цитираните доклади на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.

Съгласно разпоредбата на чл. 73 от ЗПКОНПИ, производството за установяване на конфликт на интереси се образува не по-късно от 3 години от извършване на нарушението.

Видно от събраните по преписката доказателства, Ецо Ецов е присъствал на заседанията на Общински съвет - М. и е упражнил правото си на глас при приемане на Решение № 28/29.12.2015г. по протокол № 3/29.12.2015г., Решение № 43/29.12.2015г. по протокол № 3/29.12.2015г., Решение № 69/26.02.2015г. по протокол № 5/26.02.2015г., Решение № 88/25.04.2016г. по протокол № 7/25.04.2016г., Решение № 144/26.08.2016г. по протокол № 10/26.08.2016г., Решение № 176/28.11.2016г. по протокол №13/28.11.2016г., Решение № 226/25.04.2017г. по протокол № 18/25.04.2017г.
	Дори и да се приеме, че в качеството си на общински съветник при упражняване на правомощията си Ецо Ецов би могъл да наруши забраните на Глава II от ЗПУКИ (отм.), от датата на гласуване на последното Решение № 226 - 25.04.2017г., до датата на образуване на производството, са изтекли повече от 3 години и на това основание, производството по сигнала следва да бъде прекратено.

В хода на производството се установи, че Ецо Ецов, в качеството му на общински съветник в Общински съвет – М. е упражнил правомощията си на общински съветник, произтичащи от разпоредбата на чл. 36, ал. 1 от ЗМСМА при участието си в заседание на Постояната комисия по образование, култура, здравеопазване, социална политика, спорт, вероизповедание и етика към Общински съвет – М. на 24.08.2017г. на която е разгледана и приета с мнозинство Докладна записка от Ц.Й. относно дофинансиране на читалищата на територията на Община М. и при гласуването и приемането на Решение № 257 по протокол № 22 от 29.08.17 г. с което Общински съвет М. дава съгласие за дофинансиране на дейността на читалищата на територията на Община М.. Упражнените правомощия от страна на Ецо Ецов, в качеството му на общински съветник не са в негов личен интерес, както и в интерес на свързаното с него лице – Народно читалище „*********“. Видно от представените по преписката доказателства, дофинансиране получават всички читалища на територията на Община М.. 
От представените по преписката доказателства е видно, че Ецо Ецов, в качеството му на общински съветник в Общински съвет – М. е упражнил правомощията си на общински съветник, произтичащи от разпоредбата на чл. 36, ал. 1 от ЗМСМА при участието си в заседание на Постояната комисия по образование, култура, здравеопазване, социална политика, спорт, вероизповедание и етика към Общински съвет – М. на 21.12.2017г., 26.03.2018г., 23.04.2018г., 22.04.2019г., при гласуването и приемането на Решение № 291 по протокол № 26 от 28.12.2017г., с което е приета Програмата за дейността на читалищата на територията на Община М. /гласувал „въздържал се“/, Решение № 346 по протокол № 29 от 28.03.2018г., с което е приета за сведение Декларация от Общото събрание на Народно читалище „*********“ /гласувал „против“/ и Решение № 350 по протокол № 30 от 26.04.2018г., с което не е приет Доклад за осъществените читалищни дейности и за изразходваните от бюджета средства на Народно читалище „*********“ за 2017г. /гласувал „въздържал се“/. Упражнените правомощия от страна на Ецо Ецов, в качеството му на общински съветник, с оглед начина на гласуване, не са в негов личен интерес, както и в интерес на свързаното с него лице – Народно читалище „*********“. 
Ецо Ецов, в качеството си на общински съветник в Общински съвет – М. е упражнил правомощията си на общински съветник, произтичащи от разпоредбата на чл. 36, ал. 1 от ЗМСМА при гласуването и приемането на Решение № 527 по протокол № 42 от 24.04.2019г., с което не е приет Доклад за осъществяваните читалищни дейности и за изразходваните от бюджета средства на Народно читалище „*********“ за 2018г. /гласувал „за“ приемане на доклада/. Упражнените правомощия от страна на Ецо Ецов, в качеството му на общински съветник, не са в негов личен интерес, както и в интерес на свързаното с него лице – Народно читалище „*********“. 
Видно от разпоредбите на Закона за народните читалища, Председателя на читалището представя на кмета на общината предложения за своята дейност през следващата година, доклад за осъществените читалищни дейности в изпълнение на програмата за развитие на читалищната дейност, както и за изразходваните от бюджета средства през предходната година. Кметът от своя страна внася за обсъждане и приемане от Общински съвет всички предложения и доклади. 
В хода на производството се установи, че Ецо Ецов, в качеството му на общински съветник в Общински съвет – М. е упражнил правомощията си на общински съветник, произтичащи от разпоредбата на чл. 36, ал. 1 от ЗМСМА при гласуването и приемането на Решение № 386 по протокол № 32, с което е прието решение за кандидатстване по проект за облагородяване на УПИ, в което се намира сградата, ползвана от Народно читалище „*********“. Упражнените правомощия от страна на Ецо Ецов, в качеството му на общински съветник не са в негов личен интерес, както и в интерес на свързаното с него лице – Народно читалище „*********“. 
Същите са с оглед трайно задоволяване на обществените потребности от общинско значение.

Участвайки в заседанията на Постоянната комисия по образование, култура, здравеопазване, социална политика, спорт, вероизповедание и етика към Общински съвет – М. и гласувайки гореописаните решения, не се създават предпоставки за получаване на облага и не се гарантират допълнителни финансови средства, които да облагодетелстват Ецов, в качеството му на общински съветник. Освен това, размерът на неговото възнаграждение като ръководител на детски мажоретни формации при Народно читалище „*********“ се определя от Председателя на читалището, въз основа на решение на настоятелството, а не от общинския съвет.
Ецо Ецов изпълнява вменените му по закон задължения в съответствие със спецификата на заеманата от него публична длъжност. Не е налице частен интерес за Ецов, който може да повлияе върху безпристрастното и обективно изпълнение на правомощията или задълженията му по служба. 
Това е така предвид обстоятелството, че конфликт на интереси е налице при отклонение и противоречие на публичния интерес, а упражнените от Ецов правомощия са изцяло в полза на обществения такъв.

Липсата на частен интерес на лицето, заемащо висша публична длъжност или на свързаното с него лице по смисъла § 1, т. 15 от ДР на ЗПКОНПИ, при упражняването на правомощията или задълженията му по служба по конкретен повод, изключва наличието на нарушение на разпоредбите на Глава VIII, Раздел II от ЗПКОНПИ. 

Видно от протокол от 27.12.2018г. на заседание на Постоянната комисия по образование, култура, здравеопазване, социална политика, спорт, вероизповедание и етика към Общински съвет – М., Ецо Ецов, в качеството си на общински съветник е присъствал, но не е упражнил правото си на глас. На 27.12.2018г. при приемане на Решение № 451 по протокол № 38, с което е приета за сведение докладна записка от председателя на Народно читалище „*********“, Ецо Ецов, в качеството си на общински съветник е присъствал на заседанието, но не е упражнил правото си на глас.
Липсата на упражнени правомощия по служба, във връзка с гласуването на Решение № 451 в постоянната комисия към Общински съвет М., както и гласуването на Решение № 451 по протокол № 38 от заседение на Общински съвет – М., предопределят и липсата на частен интерес, който може да повлияе върху безпристрастното и обективното им изпълнение, поради което се налага извода, че по отношение на Ецо Ецов, в качеството му на общински съветник липсват два от елементите на състава на конфликт на интереси по чл. 2 от ЗПУКИ (отм.), респ. на чл.52 от ЗПКОНПИ. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Втора от ЗПУКИ, респ. Глава Осма от ЗПКОНПИ, които представляват негова проявна форма и за липсата на конфликт на интереси по смисъла на чл. 2 от ЗПУКИ (отм.), респ. на чл.52 от ЗПКОНПИ.
Предвид изложеното, Комисията за противодействие на корупцията и за отнемане на незаконно придобитото имущество, на основание чл. 73 и чл.74, ал.1 и ал.2 от ЗПКОНПИ,
	РЕШИ:
	

	НЕ УСТАНОВЯВА конфликт на интереси по отношение на Ецо Ецов с ЕГН ***********, общински съветник в Общински съвет – М. и в това му качество лице, заемало публична длъжност по смисъла на чл. 3, т. 9 от ЗПУКИ (отм.), респ. лице, заемащо висша публична длъжност по чл.6, ал.1, т.32 от ЗПКОНПИ, във връзка с участието си в заседание на Постояната комисия по образование, култура, здравеопазване, социална политика, спорт, вероизповедание и етика към Общински съвет – М. на 24.08.2017г., 21.12.2017г., 26.03.2018г., 23.04.2018г., 22.04.2019г., при гласуването и приемането на Решение № 257/29.08.17 г.,  Решение № 291 /28.12.2017г., Решение № 346 /28.03.2018г, Решение № 350/26.04.2018г., Решение № 386 /28.06.2018г., Решение № 527 /24.04.2019г., поради липса на частен интерес - негов или на свързаното с него лице по смисъла на §1, т. 1 от ДР на ЗПУКИ /отм./, респ. § 1, т. 15 от ДР на ЗПКОНПИ.

НЕ УСТАНОВЯВА конфликт на интереси по отношение на Ецо Ецов с ЕГН ***********, общински съветник в Общински съвет – М. и в това му качество лице, заемало публична длъжност по смисъла на чл. 3, т. 9 от ЗПУКИ (отм.), респ. лице, заемащо висша публична длъжност по чл.6, ал.1, т.32 от ЗПКОНПИ, във връзка с участието в заседание на Постоянната комисия по образование, култура, здравеопазване, социална политика, спорт, вероизповедание и етика към Общински съвет М. на 28.06.18г. и на 27.12.2018г., както и при гласуването и приемането на Решение № 451/27.12.2018г., поради липса на упражнени правомощия.

ПРЕКРАТЯВА производството по конфликт на интереси по отношение на Ецо Ецов с ЕГН ***********, общински съветник в Общински съвет – М. и в това му качество лице, заемало публична длъжност по смисъла на чл. 3, т. 9 от ЗПУКИ (отм.), респ. лице, заемащо висша публична длъжност по чл.6, ал.1, т.32 от ЗПКОНПИ, във връзка с гласуване при приемане на Решение № 28/29.12.2015г., Решение № 43/29.12.2015г., Решение № 69/26.02.2015г., Решение № 88/25.04.2016г., Решение № 144/26.08.2016г., Решение № 176/28.11.2016г., Решение № 226/25.04.2017г., поради изтекъл давностен срок.

Препис от Решението да се изпрати на С. окръжна прокуратура, с оглед преценка за реализиране на правомощията по чл. 76, ал. 2 от ЗПКОНПИ.


КОМИСИЯ:

ПРЕДСЕДАТЕЛ:………………………………….…../СОТИР ЦАЦАРОВ/

ЗАМЕСТНИК - ПРЕДСЕДАТЕЛ:…………………/АНТОН СЛАВЧЕВ/

ЧЛЕН:……………………………………..…../АНТОАНЕТА ЦОНКОВА/

ЧЛЕН:……………………....…………….................…/ПЛАМЕН ЙОЦОВ/

ЧЛЕН:……………………..………………….........../СИЛВИЯ КЪДРЕВА/

